15. 2. 78 De Europæiske Fællesskabers Tidende Nr. L 44/15 RÅDETS DIREKTIV af 30. januar 1978 om indbyrdes tilnærmelse af medlemsstaternes lovgivning vedrørende materia- ler og genstande, som indeholder monomert vinylchlorid, og som er bestemt til at komme i berøring med levnedsmidler (78/142/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 100, under henvisning til Rådets direktiv 76/893/EØF af 23. november 1976 om tilnærmelse af medlemsstater- nes lovgivning om materialer og genstande, bestemt til at komme i berøring med levnedsmidler (1), særlig artikel 3, under henvisning til forslag fra Kommissionen, under henvisning — til  udtalelse — fra Parlamentet (?), Europa- under henvisning til udtalelse fra Det økonomiske og sociale Udvalg ?), og ud fra følgende betragtninger : I artikel 2 i direktiv 76/893/EØF fastsættes, at materia- ler og genstande ikke må kunne afgive bestanddele til levnedsmidler i et omfang, der kan frembyde en fare for menneskets sundhed ; i artikel 3 i samme direktiv fastsættes, at Rådet, i over- ensstemmelse med den i traktatens artikel 100 fast- satte fremgangsmåde, ved direktiv vedtager hvilke sær- lige bestemmelser der skal gælde for en række grup- per af materialer og genstande (særdirektiver) ; disse bestemmelser kan især indeholde specifikke grænser for overføring af visse bestanddele til eller på levneds- midler samt andre forskrifter til sikring af overholdel- sen af artikel 2 i nævnte direktiv ; indgift af store mængder monomert vinylchlorid har vist sig at fremkalde skadelige virkninger hos forsøgs- dyr, og disse virkninger vil også kunne forekomme hos mennesker ; Den videnskabelige komité for Levnedsmidler har ud- talt, at indholdet af monomert vinylchlorid i polyvi- nylchlorid og i lignende polymerisationsprodukter bør nedsættes så meget som muligt, og har samtidig anbe- falet, at der ikke bør kunne påvises vinylchlorid i lev- nedsmidler eller drikkevand ved en metode, som kan anvendes generelt på de fleste levnedsmidler af de fle- ste kontrollaboratorier ; ()) EFT nr. L 340 af 9. 12. 1976, s. 19. (?) EFT nr. C 118 af 16. 5. 1977, s. 70. (") EFT nr. C 114 af 11. 5. 1977, s. 13. der udføres for tiden undersøgelser med hensyn til monomert vinylchlorid, men indtil resultaterne heraf foreligger, bør optagelse af monomert vinylchlorid be- grænses af forsigtigshedshensyn ; det egnede middel til at nå dette mål er et særdirektiv i henhold til artikel 3 i direktiv 76/893/EØF, hvis ge- nerelle regler også finder anvendelse i det foreliggende tilfælde ; imidlertid vedrører dette direktiv ikke alle aspekter hos materialer og genstande af polymert eller copoly- mert vinylchlorid, og derfor skal medlemsstaterne have beføjelse til ikke at påbyde de i artikel 7 i direk- tiv 76/893/EØF fastsatte etiketteangivelser, i overens- stemmelse med de i stk. 4 og 5 i denne artikel om- handlede muligheder — UDSTEDT FØLGENDE DIREKTIV : Artikel 1 1. —Dette direktiv er et særdirektiv i henhold til arti- kel 3 i direktiv 76/893/EØF. 2. Dette direktiv vedrører forekomst i og eventuel afgivelse af monomert vinylchlorid fra materialer og genstande af polymert eller copolymert vinylchlorid, i det følgende benævnt »materialer og genstande«, der som færdigvarer er bestemt til at bringes i berøring med levnedsmidler, eller som kommer i berøring med levnedsmidler, når de anvendes i henhold til deres be- stemmelse. Artikel 2 1. Sådanne materialer og genstande må ikke inde- holde monomert vinylchlorid i mængder, der oversti- ger den i bilag I fastsatte grænse. 2. Materialer og genstande må ikke til levnedsmid- ler, som er eller har været i berøring med disse materi- aler og genstande, afgive vinylchlorid, som kan påvises efter den metode, som opfylder de i bilag II fastsatte kriterier.